[pic] | COMISIA EUROPEANĂ |

Bruxelles, 2.8.2010

COM(2010)417 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/031 DK/Linak din Danemarca)

EXPUNERE DE MOTIVE

Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) (punctul 28) în limita unui plafon anual de 500 de milioane EUR, în plus față de rubricile corespunzătoare din cadrul financiar.

Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2].

La 8 septembrie 2009, Danemarca a prezentat cererea EGF/2009/031 DK/Linak pentru o contribuție financiară din partea FEG, în urma a 198 de concedieri în cadrul Linak A/S din Danemarca.

După o examinare amănunțită a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile pentru o contribuție financiară în temeiul acestui regulament.

SINTEZA CERERII ȘI ANALIZĂ

Date-cheie

Numărul de referință FEG FEG/2009/031

Stat membru Danemarca

Articolul 2 (c)

Întreprinderea în cauză Linak A/S

Regiunea NUTS II DK03 - Syddanmark

Diviziunea NACE (a doua revizuire) n/a

Perioada de referință 01/11/2008 – 30/06/2009

Data de începere a serviciilor personalizate 01/10/2009

Data cererii 08/09/2009

Concedieri în timpul perioadei de referință: 198

Lucrători concediați vizați de sprijin 139

Servicii personalizate: buget în EUR 1 771 544

Cheltuieli pentru punerea în aplicare a FEG[3]: buget în EUR 95 393

% cheltuieli pentru punerea în aplicare a FEG 5,1 %

Bugetul total în EUR 1 866 936

Contribuția FEG, în EUR (65 %) 1 213 508

1. Cererea a fost prezentată Comisiei la data de 8 septembrie 2009 și a fost completată cu informații suplimentare până la data de 30 martie 2010.

2. Cererea îndeplinește condițiile de mobilizare a FEG astfel cum este stabilit la articolul 2 litera (c) din Regulamentul (CE) nr. 1927/2006 și a fost prezentată în termenul stabilit de 10 săptămâni, menționat la articolul 5 din regulamentul respectiv.

Legătura dintre concedieri și modificările structurale majore din structura comerțului mondial din cauza globalizării sau crizei financiare și economice mondiale

3. În vederea stabilirii legăturii între concedieri și criza financiară și economică mondială, Danemarca susține că pierderile de locuri de muncă din cadrul întreprinderii Linak A/S reprezintă o consecință directă a scăderii bruște a cererii pentru echipamente mecanice și electronice în urma crizei economice și a recesiunii determinate de aceasta. Aceasta furnizează elemente de probă statistice preluate de la Eurostat care demonstrează că evoluția în general favorabilă a producției din sectorul „producției de mașini și echipamente” din UE s-a schimbat în mod dramatic în cel de-al patrulea trimestru al 2008. Atât în Danemarca, cât și în Germania (producătorii de top din UE) s-au înregistrat scăderi în producție de 25% și chiar mai mult între cel de-al patrulea trimestru din 2008 și cel de-al treilea trimestru din 2009.

Declinul semnificativ al producției produs de criză a exacerbat o situație care era deja dificilă pentru întreprinderile din sectorul respectiv. Drept rezultat al presiunilor costurilor din Asia, unde costurile salariale sunt în mod clar mult mai scăzute decât cele din UE, producția a fost delocalizată în mod progresiv în afara UE, inclusiv a Danemarcei.

Linak A/S a fost, de asemenea, afectată de presiunile asupra costurilor. Danemarca recunoaște că concedierile din cadrul Linak și alte întreprinderi din sector au fi avut loc în orice caz, dar că s-ar fi desfășurat pe o perioadă mai lungă de timp care ar fi permis planificarea și gestionarea mai ușoară a acestora.

În calitate de întreprindere familială, Linak A/S nu publică informații financiare. Cu toate acestea, directorul resurselor umane ale firmei a declarat pentru presă că pierderile de locuri de muncă au reprezentat o consecință directă a scăderii vânzărilor. Linak S/A își desfășoară activitatea în același sector ca grupul Danfoss, care a concediat, de asemenea, un număr mare de lucrători din aceeași regiune în urma scăderii masive a vânzărilor sale mondiale.

Danemarca nu se așteaptă să recupereze multe dintre locurile de muncă pierdute în cadrul Linak nici după criză. Presiunile asupra costurilor în acest sector, împreună cu importanța din ce în ce mai mare a piețelor din Asia și din alte regiuni din afara UE, vor determina stabilirea probabilă în afara UE a oricărei noi capacități de producție.

Stabilirea numărului de concedieri și verificarea îndeplinirii criteriilor de la articolul 2 litera (c)

4. Danemarca a înaintat această cerere în temeiul criteriilor de intervenție menționate la articolul 2 litera (c) din Regulamentul (CE) nr. 1927/2006 care permite statelor membre, în circumstanțe excepționale, justificate în mod adecvat de către statele membre în cauză, să înainteze o cerere pentru o contribuție din partea FEG în cazul în care criteriile menționate la punctele (a) sau (b) nu sunt îndeplinite în întregime, atunci când concedierile au un impact serios asupra ocupării locurilor de muncă și economiei locale.

Concedierile din cadrul Linak S/A au loc în același timp și în același loc cu o altă serie mare de concedieri care face obiectul unei alte cereri de contribuție din partea FEG (EGF/2009/015 DK/Danfoss Group). Această cerere se referă la 1 443 de concedieri în cadrul a trei întreprinderi asociate din sectorul ingineriei din Sønderborg, în sudul Danemarcei. Sønderborg este o municipalitate de aproximativ 76 000 de oameni, situată într-o zonă relativ izolată din Danemarca. Concedierile din cadrul Linak au avut loc în aceeași municipalitate, în același timp și privește lucrătorii dintr-unul dintre sectoarele în care grupul Danfoss își desfășura activitatea.

Concedierile din cadrul grupului Danfoss au avut loc în două diviziuni ale NACE 2 (27 și 28), iar cele din cadrul Linak au avut loc diviziunea 27 a NACE 2. Din acest motiv, nu este posibilă înaintarea unei cereri comune care să acopere toți lucrătorii în conformitate cu articolul 2 din Regulamentul (CE) nr. 1927/2006.

Impactul asupra pieței de muncă locale va fi dramatic, iar oportunitățile pentru lucrătorii concediați vor fi reduse în consecință. Luate împreună, aceste două serii de concedieri au avut un efect devastator asupra pieței de muncă locale, care a înregistrat o creștere de până la 250% a șomajului, între jumătatea lui 2008 și jumătatea lui 2009.

Danemarca susține că simultaneitatea celor două serii de concedieri creează o situație neobișnuită și dificilă pentru lucrători și regiunea în cauză, iar acest lucru justifică luarea în considerare acestui caz (Linak A/S) drept o circumstanță excepțională.

5. Cererea derogă de la criteriile articolului 2 litera (b) din Regulamentul (CE) nr. 1927/2006 deoarece numărul de concedieri este inferior pragului de 500 pe o perioadă de nouă luni, astfel cum solicită articolul respectiv. Danemarca susține că numărul mare de concedieri indicat în cealaltă cerere FEG pentru grupul Danfoss, dintre care multe au avut loc în aceeași diviziune a NACE 2 dovedește că sectorul a suferit o perturbare economică gravă.

6. Cererea menționează 198 de concedieri în cadrul Linak S/A, în perioada 1 noiembrie 2008 - 30 iunie 2009. Toate aceste concedieri au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006.

Danemarca susține că această cerere are caracter excepțional și că justifică intervenția FEG deoarece concedierile au avut loc în același sector, în același timp și în aceeași regiune ca și cele care fac obiectul cererii FEG (cazul FEG/2009/015 DK/Danfoss Group). Excepționalitatea cazului constă în combinarea acestor factori, care luați împreună creează o situație neobișnuită și dificilă pentru lucrătorii și regiunea în cauză.

Explicația naturii neprevăzute a acestor concedieri

7. Danemarca susține că prin criza economică și financiară mondială s-a exacerbat o situație care era deja dificilă pentru întreprinderile din sectorul ingineriei. Presiunile asupra costurilor au afectat întreprinderile din țările cu costuri ridicate, iar scăderea cererii și, prin urmare, a producției, determinată de criză nu au lăsat Linak S/A altă alternativă decât închiderea facilităților de producție deficitare. Caracterul neașteptat al crizei nu a permis găsirea rapidă a unor alternative, iar gravitatea recesiunii a făcut ca pierderile înregistrate de Grup să nu poată fi suportate.

Identificarea întreprinderilor care concediază și a lucrătorilor vizați pentru asistență

8. Cererea menționează un total de 198 de concedieri în cadrul întreprinderii Linak S/A.

Danemarca estimează că 70% din lucrătorii concediați (139) vor primi asistență din partea FEG. Restul de 30% se așteaptă să găsească locuri de muncă prin propria inițiativă fără a solicita asistență din partea FEG.

9. Defalcarea pe lucrători vizați este următoarea:

Categorie | Numărul | Procente |

Bărbați | 65 | 46,8 % |

Femei | 74 | 53,2 % |

Cetățeni UE | n/a | n/a |

Cetățeni non-UE | n/a | n/a |

15-24 de ani | 23 | 16,5 % |

25-54 de ani | 111 | 79,9 % |

Peste 54 de ani | 5 | 3,6 % |

10. În ceea ce privește categoriile profesionale, defalcarea este următoarea:

Categorie | Numărul | Procente |

Specialiști cu ocupații intelectuale și științifice | 11 | 7,9 % |

Tehnicieni, maiștri și asimilați | 17 | 12,2 % |

Operatori la mașini și instalații și asamblori | 111 | 79,9 % |

11. În conformitate cu articolul 7 din Regulamentul (CE) nr. 1927/2006, Danemarca a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la FEG.

Descrierea teritoriului vizat, precum și a autorităților și a părților interesate

12. Teritoriul vizat este municipalitatea Sønderborg care a fost înființată la 1 ianuarie 2007 în urma fuziunii a șapte municipalități anterioare. Aceasta are o populație de 76 647 locuitori. Din punct de vedere geografic, aceasta se compune din două părți diferite: insula Als și peninsula Sundeved, care sunt conectate prin două poduri în orașul principal Sønderborg. Als dispune de o conexiune prin feribot cu Fyn prin strâmtoarea Lillebælt, dar principala cale de comunicație în Jutlanda de sud se află în vestul municipalității. În special, nordul Als, unde Linak își are sediul central, este o zonă izolată. Orașul Sønderborg se află la doar 30 de km pe șosea de frontiera germană, iar o parte din municipalitate se află în partea de nord a fiordului Flensburg, la o distanță de doar o scurtă călătorie pe apă de țărmul de sud care aparține Germaniei. Prin urmare, municipalitatea se află într-o regiune de frontieră. Cu toate acestea, nordul Schleswig-Holstein, regiunea vecină, nu este o regiune germană cu potențial mare de creștere. De fapt, în cursul ultimului deceniu, a avut loc o migrație semnificativă a lucrătorilor din Germania către sudul Jutlandei.Dacă Danfoss nu ar fi creat o serie de întreprinderi specializate în mecatronică în regiune, Als în special ar fi devenit o zonă de importanță secundară, cum este cazul, de exemplu, al regiunilor vecine din sudul Fyn și al arhipelagului Fyn de Sud.Regiunea se caracterizează, în special, printr-o vârstă medie relativ ridicată, iar previziunile demografice prevăd o scădere a populației în următorii zece ani – fără a lua în calcul efectele deteriorării pe neașteptate a economiei.Chiar dacă nivelul mediu de educație și formare profesională este destul de ridicat, una dintre caracteristicile regiunii este că o parte importantă a populației ocupă locuri de muncă fără calificare în industrie. Într-o mare măsură, aceasta este partea din populație care este afectată acum de globalizare.

13. Principalele părți interesate sunt municipalitatea Sønderborg și regiunea din Danemarca de Sud.

Impactul preconizat al concedierilor în ceea ce privește ocuparea forței de muncă la nivel local, regional sau național

14. Industria siderurgică din municipalitatea Sønderborg reprezintă aproximativ 25% din totalul locurilor de muncă din municipalitate. În primele nouă luni ale anului 2009, șomajul înregistrat a crescut cu mai mult de 300%, iar industria siderurgică a concediat, în același timp, mai mult de 1 600 de angajați.

15. Danemarca a furnizat elemente de probă care atestă că, în Sønderborg, creșterea șomajului a fost mai mare decât media daneză între mijlocul anului 2008 și cel al anului 2009. În decursul acestei perioade, numărul șomerilor din Sønderborg a crescut cu aproximativ 250%.

16. Cu o forță de muncă de aproximativ 15%, sectorul ingineriei a fost sectorul de activitate principal din regiune, iar pierderile de locuri de muncă din cadrul Linak S/A nu vor fi absorbite de alte întreprinderi. În absența reconversiei, lucrătorii concediați vor întâmpina probabil dificultăți în găsirea unui alt loc de muncă. Este foarte important să se sublinieze în cazul prezent faptul că, în regiunea Sønderborg, alți mari angajatori au concediat un număr mare de lucrători. Prin urmare, șansele ca acești lucrători să găsească de lucru în acest sector sunt destul de mici.

Pachet coordonat de servicii personalizate care vor fi finanțate și o defalcare a costurilor estimate, inclusiv complementaritatea cu acțiunile finanțate prin fondurile structurale

17. Danemarca a propus un pachet de măsuri în favoarea lucrătorilor concediați care, în urma unei faze inițiale de orientare profesională și plasare, se articulează în jurul a trei piloni: educație și formare profesională, măsuri de stimulare a ocupării forței de muncă și măsuri de stimulare a creării de întreprinderi. Pachetul este conceput să țină cont de nivelul educațional al lucrătorilor, de mobilitatea acestora și de oportunitățile actuale sau potențiale în regiune. În pofida faptului că toți lucrătorii vizați vor participa în faza inițială de orientare profesională și plasare, alte acțiuni vor putea să vizeze un număr mai mic de lucrători, unii dintre aceștia putând beneficia de mai multe acțiuni, după caz.

18. O fază inițială de orientarea profesională și plasare se desfășoară în vederea identificării celor mai bune opțiuni pentru fiecare lucrător în mod individual. Fiecărui lucrător vizat i se oferă o formare profesională de bază în vederea identificării aptitudinilor sale și a găsirii măsurilor active ale pieței de muncă cele mai convenabile. Se estimează că 70% dintre lucrătorii concediați vor profita de această acțiune, la un cost estimat de 3 356 EUR pe lucrător.

19. Pilonul „Educație și formare profesională” cuprinde cinci acțiuni distincte:(1) Formare complementară în domeniul turismului. Se estimează că 18 lucrători, în special cei cu niveluri scăzute de educație, vor beneficia de această acțiune, la un cost estimat de 6 644 EUR pe lucrător. Obiectivul acestei acțiuni este de a permite lucrătorilor să obțină competențe în domeniul turismului, un sector care se extinde în regiune, în special competențe în materie de publicitate, marketing, strategie de marcă, conceptul de servicii și gestiunea întreprinderii.(2) Formare complementară în domeniul tehnologiilor energetice. Datorită accentului pus pe durabilitate, se așteaptă o cerere de lucrători calificați din partea întreprinderilor mici, mijlocii și mari din regiune. Danemarca a propus să formeze, în strânsă colaborare cu angajatorii locali, în jur de 12 lucrători în domeniul respectiv, selectați în mod predominant dintre cei care au un nivel scăzut de educație. Costul estimat pe lucrător este de 6 644 EUR.(3) Atragerea și menținerea tinerilor într-o formă de educație . Regiunea Sønderborg se caracterizează prin prezența unui număr de tineri fără formare profesională. Au existat mai multe inițiative pentru remedierea acestei probleme, dar acestea nu au avut efectul scontat. Această acțiune vizează atragerea celor mai tineri lucrători concediați într-o formă de educație pentru care este necesar un sprijin suplimentar, inclusiv orientare și sprijin material și financiar în scopul facilitării tranziției de la activitatea profesională la studiu. Se estimează că 18 lucrători cu niveluri scăzute de educație, vor beneficia de această acțiune, la un cost estimat de 6 711 EUR pe lucrător.(4) Educație și formare profesională în administrarea afacerilor. Unor aproximativ 9 lucrători, aleși în special dintre cei care au un nivel educațional scăzut, li se va propune o formare în domeniul administrării afacerilor, cum ar fi contabilitatea, planificarea, comunicarea și administrarea strategică. Formarea va include atât cursuri de teorie cât și cursuri practice (în întreprindere). Costul estimat pe lucrător este de 7 114 EUR.(5) Educație remedială Unui număr de aproximativ 48 de lucrători mai în vârstă (cu vârsta cuprinsă între 40 și 60 de ani) cu niveluri educaționale foarte scăzute , li se vor oferi cursuri remediale în domenii precum lectura, ortografia și matematică pentru a le permite să beneficieze de alte oportunități de formare și de muncă. Costul pe lucrător este aproximat la 5 302 EUR.

20. Pilonul „Măsuri de stimulare a ocupării forței de muncă” cuprinde trei acțiuni separate:(1) Stimulente pentru lucrătorii în vârstă care doresc să-și schimbe cariera. Această acțiune vizează furnizarea de stimulente lucrătorilor mai în vârstă (între 40 și 60 de ani) care au lucrat în metalurgie pentru a beneficia de oportunități în alte sectoare. Având în vedere faptul că este puțin probabil ca sectorul metalurgic să-și revină în viitorul apropiat în regiune, este necesară sprijinirea acestor lucrători în vederea migrării către alte sectoare. Această acțiune va include orientare și sprijin în materie de mobilitate și se estimează că vor beneficia de ea aproximativ 12 lucrători, la un cost estimat de 4 952 EUR pe lucrător.(2) Stagii și mentorat. Se prevede că aproximativ 36 de lucrători tineri cu un nivel educațional scăzut vor beneficia de stagii și de mentorat, în strânsă colaborare cu întreprinderile din regiune care au experiență în recrutarea de personal din alte sectoare. Costul estimat pe lucrător este de 5 161 EUR. Scopul este de a se asigura că acești lucrători rămân în strânsă legătură cu piața de locuri de muncă în vederea facilitării reintegrării acestora cât mai rapid cu putință.(3) Formare în întreprindere În vederea facilitării reintegrării șomerilor pe piața de locuri de muncă, această acțiune oferă formări în întreprindere, în special în IMM-uri, punând accentul în special pe competențele pe care aceste întreprinderi le solicită. Se estimează că aproximativ 36 de lucrători concediați vor profita de această acțiune, la un cost estimat de 5 772 EUR pe lucrător.

21. Pilonul „Măsuri de stimulare a creării de întreprinderi” cuprinde trei acțiuni distincte, care se adresează toate în special lucrătorilor concediați cu niveluri educaționale scăzute:(1) Sprijin financiar pentru persoanele care creează o întreprindere într-un sector de creștere. Sprijin financiar sub forma unor împrumuturi doar cu dobândă va fi oferit lucrătorilor concediați care creează noi întreprinderi în sectoarele de creștere, cum ar fi timpul liber și bunăstarea. Se așteaptă ca 6 persoane să beneficieze de acest sprijin. Sprijinul financiar poate fi acordat în cazul în care lucrătorul concediat recrutează angajați în întreprinderea pe care acesta/aceasta o creează. Se estimează că împrumutul mediu pe antreprenor va fi de aproximativ 26 846 EUR.(2) Servicii continue de consiliere și mentorat pentru antreprenori. În vederea sprijinirii noilor antreprenori pe calea succesului, această acțiune le propune servicii continue de consiliere și de mentorat. Se așteaptă ca 9 persoane să beneficieze, la un cost estimat de aproximativ 4 027 EUR pe lucrător. Pentru fiecare antreprenor se va desemna un mentor competent în sectorul în cauză care să ofere consiliere antreprenorului în mod regulat. Durata prevăzută a programului de mentorat este de un an și, în același timp, se prevede înființarea de rețele în sectoarele cu creștere actuală sau potențială, în cadrul cărora noii antreprenori se pot întâlni, pot discuta și coopera.(3) Sprijin pentru publicitatea și strategia de marcă a întreprinderilor în situație de creștere . Această acțiune vizează furnizarea de consiliere profesională din partea unei agenții de publicitate în domeniul strategiei de marcă și al publicității. Se așteaptă ca aproximativ 2 lucrători concediați să beneficieze de această acțiune, care se va desfășura pe o perioadă de șase luni, la un cost estimat de aproximativ 8 054 EUR pe lucrător.

22. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activități de pregătire, gestionare și control, precum și activități legate de informare și publicitate.

23. Serviciile personalizate prezentate de autoritățile daneze sunt măsuri active pe piața forței de muncă cuprinse între acțiunile eligibile definite la articolul 3 din Regulamentul (CE) nr. 1927/2006. Autoritățile daneze estimează costurile totale ale acestor servicii la 1 771 544 FEG, iar costurile de punere în aplicare a FEG la 95 393 EUR (= 5,1 % din suma totală). Contribuția totală solicitată de la FEG este de 1 213 508 EUR (65 % din costurile totale).

Acțiuni | Numărul estimativ al lucrătorilor vizați | Costul estimativ per lucrător vizat (în EUR) | Costuri totale (cofinanțare prin FEG și la nivel național) (în EUR) |

Servicii personalizate [articolul 3 primul paragraf din Regulamentul (CE) nr. 1927/2006] |

Orientare profesională și plasare | 139 | 3 356 | 466 443 |

Educație și formare profesională |

Formare complementară în domeniul turismului. | 18 | 6 644 | 119 597 |

Formare complementară în domeniul tehnologiilor energetice. | 12 | 6 644 | 79 732 |

Atragerea și menținerea tinerilor într-o formă de educație | 18 | 6 711 | 120 805 |

Educație și formare profesională în gestiunea întreprinderilor | 9 | 7 114 | 64 027 |

Educație remedială | 48 | 5 302 | 254 497 |

Stimulente pentru angajare |

Stimulente pentru lucrătorii în vârstă care doresc să-și schimbe cariera. | 12 | 4 953 | 59 436 |

Stagii și mentorat | 36 | 5 161 | 185 799 |

Formare în întreprindere | 36 | 5 772 | 207 785 |

Măsuri de stimulare a creării de întreprinderi |

Sprijin financiar pentru persoanele care creează o întreprindere într-un sector de creștere | 6 | 26 846 | 161 074 |

Servicii continue de consiliere și mentorat pentru antreprenori | 9 | 4 027 | 36 242 |

Sprijin pentru publicitatea și strategia de marcă a întreprinderilor în situație de creștere | 2 | 8 054 | 16 107 |

Subtotal servicii personalizate | 1 771 544 |

Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] |

Activități de pregătire | 14 309 |

Gestionare | 47 696 |

Informare și publicitate | 14 309 |

Activități de control | 19 079 |

Subtotal cheltuieli pentru punerea în aplicare a FEG | 95 393 |

Total costuri estimate | 1 866 936* |

Contribuție din FEG (65 % din costurile totale) | 1 213 508 |

[* totalul nu corespunde datorită rotunjirii]

24. Danemarca confirmă că măsurile descrise mai sus sunt complementare cu acțiunile finanțate de fondurile structurale.

Data/datele la care serviciile personalizate pentru lucrătorii afectați au început sau sunt prevăzute să înceapă

25. Danemarca a inițiat serviciile personalizate pentru lucrătorii afectați incluse în pachetul coordonat propus pentru cofinanțarea FEG la 1 octombrie 2009. Prin urmare, această dată reprezintă începutul perioadei de eligibilitate pentru orice asistență care ar putea fi acordată prin FEG.

Procedurile de consultare a partenerilor sociali

26. Regiunea de sud a Danemarcei și municipalitatea Sønderborg au pregătit cererea împreună, cu participarea mai multor parteneri sociali, inclusiv asociații industriale, sindicate și instituții de învățământ și formare profesională. De asemenea, a avut loc și o consultare publică pe această temă care a fost anunțată în presa locală și regională și toate părțile interesate au putut participa.

27. Autoritățile daneze au confirmat că au fost respectate cerințele legislației naționale și cele ale legislației comunitare privind concedierile colective.

Informare cu privire la acțiunile obligatorii în temeiul legislației naționale sau al contractelor colective

28. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile daneze:

29. au confirmat faptul că măsurile care țin de responsabilitatea societăților în temeiul legislației naționale sau al contractelor colective nu pot fi substituite de contribuția financiară de la FEG,

30. au demonstrat că acțiunile respective oferă sprijin individual lucrătorilor și nu urmează să fie folosite pentru a restructura societăți sau sectoare de activitate,

31. au confirmat că acțiunile eligibile menționate mai sus la punctele 17-24 nu beneficiază de asistență din partea altor instrumente financiare comunitare.

Sisteme de gestionare și control

32. Danemarca a notificat Comisiei că organismele care vor gestiona și vor controla contribuțiile financiare sunt cele care gestionează și controlează finanțarea din Fondul Social European (FSE) în Danemarca.

Finanțare

33. Având în vedere cererea Danemarcei, propunerea de contribuție din FEG pentru pachetul coordonat de servicii personalizate este de 1 213 508 EUR, reprezentând 65 % din costul total. Alocarea propusă de Comisie în cadrul acestui fond se bazează pe informațiile furnizate de Danemarca.

34. Având în vedere cuantumul maxim al unei contribuții financiare care poate fi acordat din FEG, în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a creditelor, Comisia propune mobilizarea FEG pentru suma totală menționată mai sus, care să fie înscrisă în rubrica 1a din cadrul financiar.

35. Suma propusă pentru contribuția financiară va lăsa mai mult de 25 % din suma maximă anuală rezervată pentru FEG disponibilă pentru alocări în perioada ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006.

36. Prin prezentarea acestei propuneri de mobilizare a FEG, Comisia inițiază procedura simplificată de discuție trilaterală, astfel cum prevede punctul 28 din Acordul interinstituțional din 17 mai 2006, în vederea obținerii acordului celor două părți ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte și Comisia în legătură cu intențiile sale. În cazul în care una dintre cele două părți ale autorității bugetare nu este de acord cu această propunere, se va organiza o reuniune formală trilaterală.

37. Comisia prezintă separat o cerere de transfer în vederea înscrierii în bugetul 2010 a unor credite de angajament și de plată specifice, în conformitate cu punctul 28 din Acordul interinstituțional din 17 mai 2006.

Sursa creditelor de plată

38. În stadiul actual de execuție, se prevede că nu toate creditele de plată disponibile pentru 2010 în cadrul liniei bugetare 01.04 05 „Terminarea programelor pentru întreprinderi: îmbunătățirea mediului financiar al întreprinderilor mici și mijlocii (IMM-uri)” vor fi utilizate în întregime în acest an.Creditele de plată sunt transferate în conturi fiduciare, în funcție de nevoi, pentru a se asigura faptul că în orice moment se pot efectua plățile către intermediarii financiari din surse de la Fondul European de Investiții (FEI).Criza financiară a avut un impact semnificativ asupra profilului plăților din cadrul instrumentelor financiare, în special asupra celor din domeniul capitalului de risc. Potrivit Asociației europene de capital de risc (EVCA), nivelul investițiilor și al plăților (ieșirilor) a fost redus cu mai mult de jumătate în perioada 2007-2009, în comparație cu situația anterioară crizei. Aceste evoluții au avut, de asemenea, un impact considerabil asupra previziunilor în ceea ce privește plățile pentru 2010.Ca urmare a elementelor menționate anterior, creditele de plată prevăzute în bugetul 2010 nu vor fi necesare în totalitate pentru 2010. Prin urmare, suma de 1 213 508 EUR poate fi pusă la dispoziție pentru transfer

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/031 DK/Linak din Danemarca)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[4], în special punctul 28,

având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[5], în special articolul 12 alineatul (3),

având în vedere propunerea Comisiei Europene[6],

întrucât:

(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial și pentru a-i ajuta să se reintegreze pe piața forței de muncă.

(2) Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor concediați ca urmare directă a crizei financiare și economice mondiale.

(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

(4) Danemarca a prezentat o cerere de mobilizare a FEG, avându-se în vedere concedierile din cadrul Linak S/A. Cererea îndeplinește condițiile pentru fixarea contribuțiilor financiare, astfel cum sunt enunțate în articolul 10 din Regulamentul (CE) nr. 1927/2006 Prin urmare, Comisia propune mobilizarea unei sume de 1 213 508 EUR.

(5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Danemarca.

ADOPTĂ PREZENTA DECIZIE:

Articolul 1

În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 1 213 508 EUR, sub formă de credite de angajament și credite de plată.

Articolul 2

Prezenta decizie se publică în Jurnalul Oficial al Uniunii Europene .

Adoptată la,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO L 406, 30.12.2006, p. 1.

[3] În conformitate cu articolul 3 alineatul (3) din Regulamentul (CE) nr. 1927/2006.

[4] JO C 139, 14.6.2006, p. 1.

[5] JO L 406, 30.12.2006, p. 1.

[6] JO C […], […], p. […].